**„საქართველოს სამოქალაქო საჰაერო ხომალდებზე ფრენის ვარგისობის და ხმაურის სერტიფიკატების გაცემის წესის დამტკიცების შესახებ“ სსიპ – სამოქალაქო ავიაციის სააგენტოს დირექტორის 2013 წლის 15 ოქტომბრის №209 ბრძანებაში ცვლილების შეტანის თაობაზე**

„ნორმატიული აქტების შესახებ“ საქართველოს ორგანული კანონის მე-20 მუხლის მე-4 პუნქტის შესაბამისად, ვბრძანებ:

**მუხლი 1**

„საქართველოს სამოქალაქო საჰაერო ხომალდებზე ფრენის ვარგისობის და ხმაურის სერტიფიკატების გაცემის წესის დამტკიცების შესახებ“ სსიპ – სამოქალაქო ავიაციის სააგენტოს დირექტორის 2013 წლის 15 ოქტომბრის №209 ბრძანებით (სსმ, ვებგვერდი, 310050000.54.066.016050, 15/10/2013) დამტკიცებულ წესში შეტანილ იქნეს ცვლილებები:

|  |
| --- |
| **1. მე-2 მუხლის პირველი პუნქტის „თ“ ქვეპუნქტი ჩამოყალიბდეს შემდეგი რედაქციით:** |

|  |
| --- |
| „თ) ფრენის ვარგისობის სპეციალური სერტიფიკატი, შვეულმფრენისთვის და 5700 კგ-ზე ნაკლები მაქსიმალური ასაფრენი მასის ან არაუმეტეს 19 სერტიფიცირებული სამგზავრო ადგილის მქონე თვითმფრინავისთვის, სააგენტოს მიერ აღიარებული და მწარმოებლის სახელმწიფოს მიერ დადგენილი საფრენად ვარგისობის ნორმებთან შესაბამისობის დამადასტურებელი დოკუმენტი.“.**2. მე-3 მუხლის მე-2 პუნქტი ჩმოყალიბდეს შემდეგი რედაქციით:** |

|  |
| --- |
| „2. სპეციალური ფვს გაიცემა, თუ საჰაერო ხომალდი, მასზე დამონტაჟებული ძრავები, საჰაერო ხრახნები, კომპონენტები და სხვა აღჭურვილობა არ აკმაყოფილებს ამ მუხლის პირველი პუნქტით დადგენილ მოთხოვნებს და შეესაბამება ტიპის სერტიფიკატის ან ეკვივალენტური საბუთის გამცემი ქვეყნის მიერ დადგენილ ფრენის ვარგისობის ნორმებს, რომელიც გაიცემა შვეულმფრენისთვის და 5700 კგ-ზე ნაკლები მაქსიმალური ასაფრენი მასის და არაუმეტეს 19 სერტიფიცირებული სამგზავრო ადგილის მქონე თვითმფრინავისთვის, რომლის ექსპლუატაცია ხორციელდება მხოლოდ საქართველოს სახელმწიფოს ან თვითმმართველი ერთეულის უშუალო დაკვეთით საქმიანობის უზრუნველყოფისთვის (სამხედრო-საპოლიციო, საბაჟო, საძებნ-სამაშველო, ხანძარსაწინააღმდეგო, სასაზღვრო და სასოფლო-სამეურნეო, სეტყვის საწინააღმდეგო) მიზნებისათვის.“.**3. მე-4 მუხლის:****ა) მე-2 პუნქტის „ბ“ და „გ“ ქვეპუნქტები ჩამოყალიბდეს შემდეგი რედაქციით:** |

|  |
| --- |
| „ბ) ახალი სხ-ის შემთხვევაში (თავისუფალი აეროსტატების გარდა), რომელიც არ ყოფილა ექსპლუატაციაში:ბ.ა) მწარმოებლის ან ექსპორტიორი ქვეყნის მიერ დამოწმებული შესაბამისობის განაცხადი, სადაც აღნიშნულია, რომ საჰაერო ხომალდზე ჩატარებულია ყველა ტექნიკური და საფრენოსნო შემოწმება EASA-ს მიერ დადგენილი საფრენად ვარგისობის ნორმების შესაბამისად;ბ.ბ) სხ-ის კონსტრუქციული (მშრალი) მასის და გაწონასწორების ანგარიში, ჩატვირთვის გრაფიკთან ერთად;ბ.გ) სხ-ის საფრენოსნო ექსპლუატაციის სახელმძღვანელო.გ) ექსპლუატაციაში ნამყოფი სხ-ის (თავისუფალი აეროსტატების გარდა) შემთხვევაში:გ.ა) ბოლო 4 წლის განმავლობაში, სხ-ის მწარმოებლის ინსტრუქციების მიხედვით ჩატარებული კონსტრუქციული (მშრალი) მასის და გაწონასწორების ანგარიშები;გ.ბ) შესაბამისი სხ-ის საფრენოსნო ექსპლუატაციის სახელმძღვანელო;გ.გ) სხ-ის გამოშვების შემდეგ, მასზე ჩატარებული მოდიფიკაციების და ტექნიკური მომსახურების ჩანაწერები და სერტიფიკატები;გ.დ) ტექნიკური მომსახურების პროგრამის დადგენილი სამუშაოების შესრულების სტატუსი;გ.ე) სხ-ის რადიო-ელექტრო მოწყობილობების შემოწმების მიზნით ჩატარებული სხ-ის საფრენოსნო გამოცდის შედეგები, რომელიც შესაძლოა წარმოდგენილ იქნას სხ-ის ინსპექტირების შემდეგ;გ.ვ) საფრენად ვარგისობის სავალდებულო ინსტრუქციების შესრულების სტატუსები;გ.ზ) კონკრეტული საექსპლუატაციო მიზნით დამონტაჟებული აღჭურვილობის მონაცემები.“.**ბ) „ე“ ქვეპუნქტი ამოღებულ იქნეს.****გ) მე-3 პუნქტი ჩამოყალიბდეს შემდეგი რედაქციით:**3. თავისუფალ აეროსტატებზე ფვს-ის მისაღებად სხ-ის მესაკუთრემ ან ექსპლუატანტმა (მესაკუთრის მიერ მასზე მინიჭებული უფლების შემთხვევაში) სააგენტოში უნდა წარადგინოს:ა) დადგენილი ფორმის განაცხადი (დანართი №1);ბ) სხ-ის ტიპის სერტიფიკატის მონაცემები; გ) სხ-ის კონსტრუქციული (მშრალი) მასის და გაწონასწორების ანგარიშების მონაცემები;დ) სხ-ის საფრენოსნო ექსპლუატაციის სახელმძღვანელო ან მისი ეკვივალენტური საბუთი;ე) სხ-ის ტექნიკური მომსახურების პროგრამა (რეგლამენტი) ან მისი ეკვივალენტური საბუთი;ვ) სხ-ის ტექნიკური მდგომარეობის შემოწმების აქტი და საფრენოსნო გამოცდის აქტი, სადაც ასახულია საკონტროლო ფრენის შედეგები – თუ სხ დამამზადებლისაგან ან ექსპორტიორისგან მიღებულია დაშლილ მდგომარეობაში. |

**4. მე-11 მუხლს დაემატოს შემდეგი შინაარსის მე-7 პუნქტი:**

„7. სხ-ის მესაკუთრე/ექსპლუატანტი ვალდებულია:

ა) ტექნიკური მდგომარეობის შემოწმებისათვის, სხ წარადგინოს იმ დროს და იმ ადგილას, რომელიც შეთანხმებული იქნება სააგენტოსთან. იმ შემთხვევაში, თუ სხ-ის  ფაქტობრივი მდგომარეობის შემოწმება ხორციელდება საქართველოს ტერიტორიის ფარგლებს გარეთ, მესაკუთრე/ექსპლუატანტი ვალდებულია აანაზღაუროს ინსპექტირების განსახორციელებლად საჭირო ხარჯები, საქართველოს საჰაერო კოდექსის მე-60 მუხლის შესაბამისად;

ბ) სხ-ის ინსპექტირების ჩატარებისათვის ინსპექტირების პროცესი უზრუნველყოს აუცილებელი დამხმარე პერსონალით და მოწყობილობით.“.

**5. მე-6 დანართი ჩამოყალიბდეს თანდართლი რედაქციით.**

|  |
| --- |
|  |

|  |
| --- |
|  |

|  |
| --- |
| **მუხლი 2.**  |

|  |
| --- |
| 1. თუ საჰაერო ხომალდი ვერ აკმაყოფილებს ამ წესის მე-3 მუხლის მოთხოვნებს, მისი ფრენის ვარგისობის სერტიფიკატი, რომელიც გაცემულია ამ წესის ამოქმედებამდე, ძალაშია მისი მოქმედების ვადის განმავლობაში, მაგრამ არაუმეტეს 2025 წლის 31 დეკემბრამდე.2. ამ წესის ამოქმედებამდე გაცემული ხმაურის სერტიფიკატი ძალაშია საჰაერო ხომალდის  ვარგისობის სერტიფიკატის მოქმედების ვადით, მაგრამ არაუმეტეს 2025 წლის 31 დეკემბრისა. |

|  |
| --- |
|  |